Jón , Unnur og Sveinbjörn bætast í hóp eigenda Landslaga Jón Gunnar Ásbjörnsson , Unnur Lilja Hermannsdóttir og Sveinbjörn Claessen bætast í hóp eiganda Landslaga . Ljósmynd / Aðsend Þrír lögmenn hafa gengið inn í eigendahóp Landslaga lögfræðistofu , þau Unnur Lilja Hermannsdóttir , Jón Gunnar Ásbjörnsson og Sveinbjörn Claessen . Öll hafa þau starfað um árabil á Landslögum . Þetta kemur fram í tilkynningu frá stofunni . Unnur lauk lagaprófi frá Háskólanum í Reykjavík árið 2012 en hóf störf með námi hjá Landslögum árið 2011 . Hún hlaut málflutningsréttindi fyrir héraðsdómi árið 2012 . Unnur er formaður skólanefndar Menntaskólans við Hamrahlíð og varamaður í hæfnisnefnd lögreglu , og hefur einnig sinnt stundakennslu í kröfurétti við Háskólann í Reykjavík . Unnur er í sambúð með Tómasi Magnúsi Þórhallssyni lögmanni og saman eiga þau þriggja mánaða dóttur . Jón Gunnar lauk lagaprófi frá Háskóla Íslands vorið 2011 og hóf störf á Landslögum síðar sama ár . Áður en Jón Gunnar hóf störf hjá Landslögum hafði hann starfað á lögmannsstofunni BBA-Legal frá árinu 2010 . Jón Gunnar hlaut málflutningsréttindi fyrir héraðsdómi árið 2012 og fyrir Hæstarétti árið 2018 . Hann hefur setið í laganefnd Lögmannafélags Íslands frá árinu 2017 . Jón Gunnar er í sambúð með Nínu Guðríði Sigurðardóttur lögmanni og á þriggja ára dóttur . Sveinbjörn hóf störf á Landslögum árið 2010 með laganámi . Sveinbjörn lauk meistaranámi frá lagadeild Háskólans í Reykjavík vorið 2012 og öðlaðist réttindi til málflutnings fyrir héraðsdómi síðar sama ár . Í maí 2019 öðlaðist Sveinbjörn réttindi til málflutnings fyrir Landsrétti . Þá hefur Sveinbjörn sinnt kennslu við Endurmenntun HÍ í verktaka - og útboðsrétti . Sveinbjörn er í sambúð með Sigríði Huldu Árnadóttur hjúkrunarfræðingi . Landslög hafa verið starfrækt frá árinu 1971 , en þar starfa nú 26 manns . Eigendur Landslaga eru fimmtán en alls starfa þar tuttugu lögfræðingar , þar af átján með lögmannsréttindi . Tólf þeirra hafa réttindi til málflutnings fyrir Hæstarétti og einn fyrir Landsrétti .